РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

07 број 06-2/29-14

24. април 2014. године

Б е о г р а д

**З А П И С Н И К**

**ДРУГЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ,**

**ОДРЖАНЕ 24. АПРИЛ 2014. ГОДИНЕ**

Седница је почела у 14,30 часова.

 Седници је председавао Петар Петровић, председник Одбора.

 Седници су присуствовали чланови Одбора: Жарко Мићин, Биљана Пантић Пиља, Љиљана Малушић, Живан Ђуришић, Светислав Вукмирица, Тања Томашевић Дамњановић, Владимир Ђукановић, Сузана Спасојевић, Мехо Омеровић, Дубравка Филиповски и Ласло Варга.

 Седници су присуствовали Миљана Зиндовић (заменик Милетића Михаиловића) и Весна Мартиновић (заменик Балше Божовића).

Седници нису присуствовали чланови Одбора: Драган Николић, Александар Мартиновић и Јован Марковић, нити њихови заменици.

Седници је, као предлагач закона, присуствовао народни посланик Верољуб Арсић.

На предлог председника Одбора усвојен је следећи:

**Д н е в н и р е д:**

 1. Разматрање Предлога закона о министарствима, који је поднео народни посланик Верољуб Арсић (број 02-1044/14, од 23. априла 2014. године), у начелу;

 2. Разматрање Предлога закона о измени Закона о Влади, који је поднео народни посланик Верољуб Арсић (број 02-1043/14, од 23. априла 2014. године), у начелу;

 3. Разно.

**Прва тачка дневног рада: Разматрање Предлога закона о министарствима, у начелу**

Владимир Ђукановић је указао да би требало усагласити члан 39. Предлога закона са Законом о јавним предузећима.

Верољуб Арсић је предложио да се усаглашавање изврши кроз подношење амандмана.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

 И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о министарствима у начелу.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разматрање Предлога закона о измени Закона о Влади, у начелу**

Поводом ове тачке дневног реда није било дискусије.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

 И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о измени Закона о Влади у начелу.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда: Р а з н о**

У оквиру ове тачке дневног реда није било питања ни предлога.

Седница је завршена у 14,40 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић Петар Петровић